LUCIUS JUNIUS MODERATUS COLUMELLA 



ligneis regulis veluti forcipibus apprehendere testium 

 nervos,quos Graeci Kpefxacrrijpas ab eo appellant, quod 

 ex illis genitales partes dependant. Comprehensos 

 deinde testes ferro reserare, et expresses ita recidere, 

 ut extrema pars eorum adhaerens praedictis nervis 



3 relinquatur. Nam hoc modo nee eruptione sanguinis 

 periclitatur iuvencus, nee in totum effeminatur 

 adempta omni virilitate ; formamque servat maris 

 cum generandi vim deposuit, quam tamen ipsam non 

 protinus amittit. Nam si patiaris eum a recenti 

 curatione feminam inire, constat ex eo posse generari. 

 Sed minime id permittendum, ne profluvio sanguinis 

 intereat. Verum vulnera eius sarmenticio cinere 

 cum argenti spuma linenda sunt, abstinendusque eo 



4 die ab humore, et exiguo cibo alendus. Sequenti ^ 

 triduo velut aeger cacuminibus arborum et desecto 

 viridi pabulo oblectandus, prohibendusque multa 

 potione. Placet etiam pice liquida et cinere cum 

 exiguo oleo ulcera ipsa post triduum linere, quo et 

 celerius cicatricem ducant, nee a muscis infestentur. 

 Hactenus de bubus dixisse abunde est. 



XXVII. Quibus cordi est educatio generis equini, 

 maxime convenit providere actorem ^ industrium et 

 pabuli copiam : quae utraque vel mediocria possunt 

 aliis^ pecoribus adhiberi. Summam sedulitatem et 

 largam satietatem desiderat equitium. Quod ipsum 



^ sequensei S : sequens AR. 



" actorem Gesner : auctorem SAR, 



' aliia 6' : alias AR. 



x88 



